b'\n_START_ARTICLE_\nMarcus Aurelius-s\xc3\xb8jlen\n_START_PARAGRAPH_\nMarcus Aurelius-s\xc3\xb8jlen er en s\xc3\xb8jle p\xc3\xa5 Piazza Colonna i Rom. Monumentet er udf\xc3\xb8rt med Trajanuss\xc3\xb8jlen som forbillede._NEWLINE_S\xc3\xb8jlen, der er 39 m h\xc3\xb8j, var oprindelig en del af et gravmonument over den romerske kejser Marcus Aurelius, rejst 180 e.Kr. Den er smykket af et relief, der l\xc3\xb8ber i en spiral rundt om s\xc3\xb8jlen og og skildrer hans kampe mod folkene nord for Donau, der dengang truede Romerriget._NEWLINE_P\xc3\xa5 grund af jordh\xc3\xa6vningen er en del af s\xc3\xb8jlens base havnet under jorden. En ny base blev fremstillet i 1587, samtidig som pave Sixtus V lod placere en statue af apostelen Paulus p\xc3\xa5 toppen, med blikket i retning mod Peterskirken.'